นิกเกอิปิดเช้าลบ 49.53 จุด จากแรงขายทำกำไร
นิกเกอิปิดเช้าลบ 49.53 จุด จากแรงขายทำกำไร
27 พ.ย. 2558

ดัชนีนิกเกอิตลาดหุ้นโตเกียวปิดภาคเช้าปรับตัวลงในวันนี้ โดยดัชนีนิกเกอิปิดภาคเช้าลดลง 49.53 จุด หรือ 0.25% แตะที่ 19,894.88 จุดหลังจากบวกขึ้นเล็กน้อยในช่วงเปิดตลาด โดยนักลงทุนเทขายทำกำไร เนื่องจากมองว่าตลาดปรับตัวร้อนแรงเกินไป ขณะที่ไม่มีปัจจัยชี้นำการซื้อขายที่สำคัญทั้งจากในและต่างประเทศ
ส่วนข้อมูลเศรษฐกิจภายในประเทศที่มีการเปิดเผยในเช้าวันนี้ กระทรวงสื่อสารและกิจการภายในประเทศของญี่ปุ่นเปิดเผยว่า ดัชนีราคาผู้บริโภค (CPI) เดือนต.ค. ปรับตัวลง 0.1% เมื่อเทียบเป็นรายปี โดยดัชนี CPI ของญี่ปุ่นปรับตัวลดลงติดต่อกันเป็นเดือนที่ 3
ทางด้านกระทรวงสาธารณสุข แรงงาน และสวัสดิการของญี่ปุ่น รายงานว่า อัตราว่างงานเดือนต.ค.ปรับตัวลดลงสู่ระดับ 3.1% จากเดือนก่อนหน้าที่ระดับ 3.4%
อัตราตำแหน่งงานว่างในเดือนต.ค.ยังคงทรงตัวที่ระดับ 1.24 ซึ่งบ่งชี้ว่า มีตำแหน่งงาน 124 ตำแหน่งสำหรับรองรับจำนวนคนหางาน 100 คน